Назарәттә мөфти вице-спикер Марат Әхмәтов һәм депутат Айрат Зарипов белән очрашты (ФОТО)

	ТР мөселманнары Диния нәзарәтендә ТР Дәүләт Советы Рәисе урынбасары, ТР Президенты каршындагы татар телен саклау һәм үстерү комиссиясе рәисе Марат Әхмәтов һәм парламентның мәгариф, мәдәният, фән һәм милли мәсьәләләр буенча комитеты рәисе Айрат Зарипов булып китте. 	 Хөрмәтле кунакларны Татарстан мөселманнары башлыгы, мөфти Камил хәзрәт Сәмигуллин кабул итте. Очрашуда шулай ук Татарстанның баш казые Җәлил хәзрәт Фазлыев та катнашты. Җитәкчеләрнең эшлекле очрашуы мөфтиятнең татар телендә алып барыла торган проектларын, шулай ук татарлар арасында милли һәм дини үзаңны үстерүгә юнәлтелгән башлангычларны тормышка ашыру мәсьәләләренә багышланган иде. Очрашу ике сәгатьтән артык дәвам итте. Эшлекле киңәшмәнең нәтиҗәсе булып ТР мөселманнары Диния нәзарәтенең туган телне саклау һәм үстерү өлкәсендәге аерым эшчәнлек юнәлешләрен хуплау һәм аларны башкаруда ярдәм күрсәтү турында килешүләр тора.  
	---	
Татарстан Диния нәзарәте

	№ --- | 13.10.2020	


